HRVATSKA LUTRIJA d.o.o., Zagreb, Ulica grada Vukovara 72, OIB - 27905228158, (u daljnjem tekstu: Organizator) u suradnji s Fakultetom Elektrotehnike i Računarstva (u daljnjem tekstu FER), Prirodoslovno-matematičkim fakultetom Sveučilišta u Zagrebu (u daljnjem tekstu PMF), Fakultetom organizacije i informatike u Varaždinu (u daljnjem tekstu FOI), Visokim učilištem Algebra (u daljnjem tekstu Algebra) i Fakultetom prometnih znanosti Sveučilišta u Zagrebu (u daljnjem tekstu FPZ) objavljuje

**NATJEČAJ ZA DODJELU STIPENDIJA**

**U IZNOSU OD 2.500,00 KUNA MJESEČNO**

**PRAVO SUDJELOVANJA**

Pravo sudjelovanja na natječaju ima student 3. i 4. godine studija FER-a, PMF-a, FOI-a, Algebre i FPZ-a pod sljedećim uvjetima:

* **Da je redoviti student 3. ili 4. godine studija**
* **Da nije korisnik stipendije s obvezom zasnivanja radnog odnosa nakon završetka studija**

**UVJETI NATJEČAJA**

Kandidat treba uz prijavu za stipendiju predati svoj osobni rad na temu: **„Geolokacije prodajnih mjesta“**  Prijava se može poslati poštom na adresu Ulica grada Vukovara 72, 10 000 Zagreb ili elektroničkom poštom na e-mail adresu **stipendije@lutrija.hr**

Prilikom prijave potrebno je navesti kontakt podatke (ime, prezime, broj telefona, adresa, e-mail), a odabrani će sudionici dobiti priliku predstaviti svoje radove pred Stručnim Povjerenstvom.

Za detaljnije upute i podršku zainteresirani studenti mogu se obratiti na e-mail: **stipendije@lutrija.hr**

**VAŽNO!** Prijavljeni rad mora biti vlasništvo kandidata koji sudjeluje na natječaju, a kandidat jamči da ima sva prava na isti. Nije dopušteno prijavljivati radove objavljene u knjigama, tiskovinama ili internetu čiji autor nije kandidat na ovom natječaju.

**ODABIR NAJBOLJIH RADOVA**

Stručno povjerenstvo, sastavljeno od zaposlenika Hrvatske Lutrije d.o.o. odabrat će do 3 najbolja rada.

**UPUTE O IZRADI RADA-GEOLOKACIJA PRODAJNIH MJESTA:**

* Kreirati android aplikaciju za terenske djelatnike Hrvatske Lutrije u koju se jednostavno unose geolokacije prodajnih mjesta Hrvatske Lutrije i konkurenata korištenjem lokacije mobilnog uređaja.
* Aplikacija treba podržavati podjelu pri unosu na kladionicu i casino, te na prodajno mjesto i samostojeći aparat (kladomat) ili automat.
* Podatke o lokacijama i informacije o prodajnom mjestu potrebno je pohraniti na mobilnom uređaju u csv formatu.
* Korisniku omogućiti prikaz karte Republike Hrvatske s već označenim lokacijama prodajnih mjesta.
* Konačni cilj je imati mapu RH (Republike Hrvatske) na kojoj se jasno vidi raspored unesenih prodajnih mjesta + prodajnih mjesta Hrvatske Lutrije i konkurentnih tvrtki.

**TRAJANJE NATJEČAJA**

Natječaj je otvoren do **30.09.2021.g.**, a kandidat/i čiji rad/ovi budu ocijenjeni najboljima bit će nagrađeni:

**STIPENDIJOM U IZNOSU OD 2.500,00 KUNA MJESEČNO**

Hrvatska Lutrija d.o.o. (dalje: Organizator) će kandidatu/ima koji na natječaju osvoji/e stipendiju ponuditi Ugovor o stipendiranju s važenjem do završetka studija. Potpisivanjem Ugovora o stipendiranju Organizator se obvezuje da će svakog 15. dana u mjesecu (tokom cijele akademske godine) isplaćivati studentu stipendiju u iznosu do 2.500,00 kuna i to do kraja diplomskog studija, uz uvjet redovnog polaganja ispita. Uz navedeno Organizator se obvezuje da će nakon diplomskog studija dobitniku stipendije ponuditi posao u Hrvatskoj Lutriji d.o.o. adekvatan njegovoj stručnoj spremi, a potpisivanjem Ugovora o stipendiranju stipendist se obvezuje da će u radnom odnosu s Organizatorom ostati najmanje onoliko dugo koliko je bio stipendiran.

**OBJAVA DOBITNIKA**

Imena dobitnika bit će objavljena **10.10.2021**. na web stranici [Karijera | Lutrija (talentlyft.com)](https://lutrija.talentlyft.com/#home)

Sudjelovanjem na natječaju kandidati daju svoj pristanak na javnu objavu imena stipendista.